لبسو اللعابات ديال منتخب ألمانيا النسائي للجومباز، لبارح الأحد فأولمبياد طوكيو، لباس رياضي فشي شكل، شبيه بـ”اللباس الرجالي”، باش يحاربو أي طابع جنسي لرياضتهم، ويحتجو على تجسيد البنات فيه كسلعة جنسية. هذ اللباس اللي كايغطي الرجلين كايلبسوه فالعادة الذكور، واللي كايتعرف بـ”اللباس الكامل”، بينما البنات منذ مدة ولاو تعرفو بلباس كايبين رجليهم كلها. وكان الفريق الألماني لبس هاد “اللباس الكامل” لأول مرة فبطولة الجمباز الإستعراضي الأوروبية، فشهر أبريل اللي فات. وكاتعتبر أولمبياد “طوكيو 2020” المؤجلة من العام الماضي بسباب جايحة كورونا، أول ألعاب صيفية من بعد ما صدر حكم بالحبس الطبيب السابق لمنتخب الجمباز الأمريكي، لاري نصار، ذو الأصول اللبنانية، لمدة 176 عام، بتهمة التحرش و الاعتداء الجنسي بمئات لاعبات الجومباز، منهم بطلات وقاصرات. 
بعد إدانة طبيب منتخب ميريكان بالتحرش و الاعتداء الجنسي.. بطلات الجومباز الألمانيات لبسو لباس جديد لأول مرة